open-index/open-wikipedia-markdown huggingface dataset:
Kings

**Kings** (no  — ‘karalis’) var būt:

* Anguss Kings (*Angus King*; 1944) — ASV politiķis;
* B. B. Kings (Railijs B. Kings; *B. B. King*; 1925—2015) — ASV blūza mākslinieks;
* Čārlzs Edvins Kings (*Charles Edwin King*; 1849—1862) — Savienības armijas bundzinieks;
* Džošua Kings (*Joshua King*; 1992) — Norvēģijas futbolists;
* Endijs Kings (*Andy King*; 1988) — Velsas futbolists;
* Ernests Kings (*Ernest J. King*; 1878—1956) — ASV flotes admirālis;
* Kerijs Kings (*Kerry King*; 1964) — ASV ģitārists;
* Ledlijs Kings (*Ledley King*; 1980) — Anglijas futbolists;
* Lerijs Kings (*Larry King*; 1933—2021) — ASV televīzijas sarunu šovu vadītājs un radio ētera balss;
* Mārtins Luters Kings (*Martin Luther King*; 1929—1968) — ASV mācītājs, cilvēktiesību aktīvists;
* Stīvens Kings (*Stephen King*; 1947) — ASV rakstnieks.

Sporta komandas:

* Losandželosas "Kings", ASV hokeja komanda;
* Sakramento "Kings", ASV basketbola komanda.

## Skatīt arī
* *[[King]]*
* Kinga
Kārlis Vilhelms Krūze

**Kārlis Vilhelms Krūze** (*Karl Wilhelm Cruse*, 1765.25.IX Kēnigsbergā—1834.22.III Jelgavā) bija Jelgavas akadēmiskās ģimnāzijas vēstures profesors un garīdznieks.

## Dzīvesgājums

1781. gadā uzsācis teoloģijas studijas Kēnigsbergā; 1791. gadā kļuvis par Kurzemes hercogs Pētera kabineta sekretāru, bet 1792—1794 strādājis par hercoga Pētera meitu mājskolotāju Vircavā. 1794—1799 bijis mājskolotājs Rīgā, bet 1799. gadā iecelts par vēstures profesoru Jelgavas akadēmiskajā ģimnāzijā; 1801—1802 ģimnāzijas prorektors. 1802. gadā sācis pildīt arī mācītāja pienākumus Jelgavas reformātu draudzē. 

## Sabiedriskā darbība

Kurzemes literatūras un mākslas biedrības dibinātājs (1815), no biedrības nodibināšanas līdz 1817. gadam bijis tās pastāvīgais sekretārs. Jelgavas brīvmūrnieku ložas „Zu den drey gekrönten Schwerdtern“ brālis.
Apvienotā Anglijas lielloža

thumb|200px|right|Apvienotās Anglijas lielložas galvenā mītne Londonā.

**Apvienotā Anglijas lielloža** ir Anglijas un Velsas brīvmūrnieku pārvaldes institūcija. Tā ir visvecākā mūsdienu brīvmūrnieku lielloža pasaulē, kas dibināta 1717. gada 24. jūnijā Londonā. Tā tiek saukta par mātes lielložu, kas garantē citu lielložu atzīšanu atbilstoši regularitātes pamatprincipiem.

## Vēsture
Ar nolūku reizi gadā svinēt sava patrona Jāņa Kristītāja dienu un apspriest kopīgās lietas 1717. gada 24. jūnijā Londonas alus sētā *Goose and Gridiron* sapulcējās četru Londonas ložu pārstāvji. Par pirmo lielmeistaru tika izvēlēts Antonijs Seijers (Anthony Sayer), ko pēc gada nomainīja Džordžs Peins (George Payne), bet pēc trim gadiem hercogs Džons Montagjū (John Montagu). Rakstiskas ziņas par "senajiem" un "brīvajiem" mūrniekiem Anglijā un Skotijā saglabājušās no vismaz 15. gadsimta. Īrijas un Skotijas lielložas uzskatīja Londonas lielložas jaunievedumus par senās kārtības pārkāpumiem. Seno tradīciju piekritēji 1751. gada 17. jūlijā nodibināja savu lielložu, ko nosauca par "Seno Anglijas lielložu" (*Antient Grand Lodge of England*). Viņi ticēja, ka piekopj senāku un tīrāku brīvmūrniecības rituālu, tāpēc 1717. gadā dibināto lielložu dēvēja par "Moderno". tikai 1809. gadā abas lielložas sāka sarunas par apvienības izveidi, kas beidzās 1813. gada 27. decembrī ar Apvienotās Anglijas lielložas izveidi ar karaļa jaunāko dēlu Saseksas hercogu princi Augustu (*Prince Augustus, Duke of Sussex*) kā lielmeistaru. Kombinēto rituālu nosauca par "emulācijas rituālu".

thumb|150px|Pašreizējais Anglijas lielložas lielmeistars Kentas hercogs princis Edvards.

## Lielmeistari

* Saseksas hercogs princis Augusts (1813 - 1843)
* Zetlandes grāfs Tomass Dundas (Thomas Dundas, 2nd Earl of Zetland) (1844 - 1870)
* Riponas marķīzs Džordžs Robinsons (George Robinson, 1st Marquess of Ripon) (1870 - 1874)
* Velsas princis Alberts Eduards (Albert Edward, Prince of Wales, Edward VII of the United Kingdom) (1874 - 1901)
* Konautas un Strathernas hercogs princis Artūrs (Prince Arthur, Duke of Connaught and Strathearn) (1901 - 1939)
* Kentas hercogs princis Džordžs (Prince George, Duke of Kent) (1939 - 1942)
* Hervudas grāfs Henrijs Lasels (Henry Lascelles, 6th Earl of Harewood) (1942 - 1947)
* Devonširas hercogs Edvards Kavendišs (Edward Cavendish, 10th Duke of Devonshire) (1947 - 1950)
* Skarboro grāfs Lorenss Lamlejs (Lawrence Lumley, 11th Earl of Scarbrough) (1951 - 1967)
* Kentas hercogs princis Edvards (Prince Edward, Duke of Kent) (1967 - pašlaik)

## Ārējās saites
* Lielložas mājas lapa
Muktupāvels

**Muktupāvels** (sieviešu dzimtē Muktupāvela) ir latviešu cilmes uzvārds. Cilvēki ar šo uzvārdu:
* Māris Muktupāvels (1962) — latviešu mūziķis un folklorists;
* Valdis Muktupāvels (1958) — latviešu etnomuzikologs un folklorists;
* Zigfrīds Muktupāvels (1965) — latviešu mūziķis.

## Atsauces
Argentīnas Grand Prix

**Argentīnas ''Grand Prix*** bija ikgadēja [[Formula 1]] *Grand Prix* izcīņa. Visas Argentīnas *Grand Prix'' sacīkstes ir norisinājušās Oskara Galvesa autodromā. Tās šeit notika no . gada ar pārtraukumiem 1960. gados un no . gada. Argentīnas GP atgriezās F1 . gadā, un pēdējoreiz notika . gadā. Visvairāk Argentīnas GP ir uzvarējis argentīnietis Huans Manuels Fanhio: četrreiz. Emersons Fitipaldi un Deimons Hills izcīnījuši pa divām uzvarām, pārējie piloti nav uzvarējuši vairāk par vienu reizi.

## Uzvarētāji
### Vairākkārtējie uzvarētāji (piloti)

### Vairākkārtējie uzvarētāji (komandas)

### Saraksts

## Skatīt arī
* F1 Grand Prix saraksts
Paegle

**Paegle** ir latviešu cilmes uzvārds. Cilvēki ar šo uzvārdu:

* Dzintra Paegle (1943) — letoniste un pedagoģe;
* Heinrihs Paegle (1898—1981) — virsnieks, Sarkanās armijas pulkvedis;
* Leons Paegle (1890—1926) — skolotājs, rakstnieks un sabiedriskais darbinieks;
* Spricis Paegle (1876—1962) — uzņēmējs, politiķis un sabiedriskais darbinieks;
* Vaira Paegle (1942—2019) — politiķe.
Vaira Paegle

**Vaira Paegle** (dzimusi , Rīgā, mirusi , Vesthārtfordā, Konektikutas štatā, ASV) bija latviešu politiķe, kopš 2010. gada Pilsoniskās savienības biedre. 7. Saeimas, 8. Saeimas un 9. Saeimas deputāte.

## Biogrāfija
V. Paegle ir dzimusi Rīgā, bet kara beigās kopā ar ģimeni emigrējusi sākumā uz Vāciju, pēc tam uz ASV. Emigrācijā aktīvi piedalījusies latviešu sabiedriskajā dzīvē, bijusi Pasaules brīvo latviešu apvienības priekšsēdētāja. Latviešu studenšu korporācijas *[[Dzintra (studenšu korporācija)|Dzintra]]* biedrene.

## Politiskā darbība
Pēc atgriešanās Latvijā iesaistījās politikā, 1998. gadā būdama viena no Tautas partijas dibinātājām. Bijusi 7. Saeimas, 8. Saeimas un 9. Saeimas deputāte, pēdējos divos parlamentos gan nav tikusi ievēlēta, bet kļuvusi par deputāti par ministriem kļuvušo kolēģu Māra Kučinska un Helēnas Demakovas vietā. 1999. gada Latvijas prezidenta vēlēšanās Tautas partija viņu izvirzīja kā savu Valsts prezidenta kandidāti, bet sarežģītās vēlēšanās par prezidenti kļuva cita trimdas latviete Vaira Vīķe-Freiberga. 2008. gadā V. Paegle nesekmīgi tika izvirzīta vēstnieces amatam ANO, bet 2009. gadā nesekmīgi kandidēja Eiropas Parlamenta vēlēšanās.

Tautas partijā viņa bieži bija iekšēja opozicionāre, kas iebildusi daudzām sabiedrībā nepopulārām partijas iniciatīvām un kritizējusi partijas dibinātāja Andra Šķēles lielo ietekmi partijā. Pēc A. Šķēles paziņojuma par atgriešanos aktīvajā politikā un oficiālā partijas vadībā, 2009. gada oktobrī V. Paegle izstājās no partijas un Saeimā turpmāk darbojās kā pie frakcijām nepiederoša deputāte. 2010. gada janvārī viņa pievienojās Pilsoniskajai savienībai un tās Saeimas frakcijai. Pēc nesekmīgas kandidēšanas uz 10. Saeimu politiskās apvienības "Vienotība" sarakstā V. Paegle paziņoju par aiziešanu no politikas un plāniem atgriezties uz dzīvi ASV.

## Atsauces

## Ārējās saites
Edgars Jankausks

**Edgars Jankausks** (, dzimis ) ir bijušais lietuviešu futbolists, pašlaik — futbola treneris. Spēlējot FC Porto sastāvā, ieguvis UEFA kausu un uzvarējis Čempionu līgā. 2008. gada sezonā spēlēja Latvijas futbola klubā Skonto FC. Kopš 2023. gada viņš ir Lietuvas futbola izlases galvenais treneris.

Viņš ir gara auguma atlētisks uzbrucējs, kuram piemīt arī atzīstama bumbas kontroles tehnika.

## Tituli
* UEFA kauss: 2002-03
* UEFA Čempionu līga: 2003-04
* Lietuvas kauss: 1993, 1994
* Beļģijas Jupiler līga: 1997-98
* Beļģijas superkauss: 1998
* Portugāles futbola Premjerlīga: 2002-03, 2003-04
* Portugāles kauss: 2002-03
* Portugāles superkauss: 2002-03, 2003-04
* Skotijas kauss: 2006

## Ārējās saites
Kārlis Voldemārs fon Budbergs

Barons **Kārlis Voldemārs fon Budbergs** (,  — ) bija muižnieks, iestāžu darbinieks, mākslinieks, gleznotājs, literāts, cenzors. Vidzemes gubernatora kancelejas direktors (1817-1819), Vidzemes virskonsistorijas loceklis. Konsistorijas uzdevumā cenzējis Rīgā un Jelgavā izdotus Vidzemes autoru darbus (1829-1842). 

Cēlies no Budbergu-Beninghauzenu dzimtas.

## Sabiedriskā darbība
* Sv. Pēterburgas ložu „Pelikāns” un „Pēteris pie taisnības” brālis (1817). 

## Atsauce
* Серков А. И.'' Русское масонство, 1731—2000. Энциклопедический словарь. — Москва, 2001.
Vadims Gaiļus

**Vadims Gaiļus** (dzimis ) ir Latvijas  bijušais futbolists, aizsargs.

## Sasniegumi
* Latvijas čempions - 1 (2010.)
Ērihs Hartmanis

**Erihs Alfreds Hartmanis** (, dzimis , miris ) bija vērmahta, bet pēc Otrā pasaules kara - bundesvēra, aviācijas ass. Erihs Hartmanis Otrā pasaules kara gaisa kaujās ir notriecis 352 ienaidnieka lidmašīnas, kas ir absolūtais rekords militārajā vēsturē. No notriektajām lidmašīnām 345 bija padomju lidmašīnas un 260 - iznīcinātāji. Četrpadsmit reizes Hartmanis bija spiests nolaisties, tomēr ne reizi šīs piespiedu nolaišanās nenotika ienaidnieka uguns radīto bojājumu dēļ. Harmans dienēja aviacijas daļā *Jagdgeschwader 52* un cīnījās ar iznīcinātāju *[[Messerschmitt Bf 109]]*.

Pēdējā gaisa uzvara Hartmanim bija 1945. gada 8. maijā, vēlāk viņš kopā ar biedriem padevās ASV spēkiem. ASV varas iestādes tomēr izdeva viņu padomju pusei. Apsūdzēts par sadomātiem kara noziegumiem, Harmanam tika piepriests 25 gadu cietumsods. Pēc 10 gadiem, kurus viņš pavadīja padomju ieslodzījumā, 1955. gadā viņš tika atbrīvots. 1956. gadā viņš iestājās jaunizveidotajos VFR gaisa spēkos, kuros dienēja līdz 1970. gadam. 1997. gadā Krievijas varas iestādes atzina, ka apsūdzība kara noziegumos Hartmanim ir nepamatotas.

Dzimis 1922. gadā Veisenahā, mūsdienu Bādenē-Virtembergā ārsta ģimenē. Ekonomisko apstākļu dēļ agrīno bērnību kopā ar ģimeni pavadīja Ķīnā. Pirms kara aizrāvās ar planierismu, kuru apguva no mātes, kura bija viena no pirmajām sievietēm - planieru pilotēm Vācijā. Sākoties Otrajam pasaules karam, apguva kara pilota profesiju. 1942. gada oktobrī Hartmanis tika nosūtīts uz vienību *Jagdgeschwader 52*, kura bāzējās pie Maikopas. 1942. gada 14. oktobrī viņš izcīnīja savu pirmo gaisa kauju, kura beidzās ar piespiedu nolaišanos, un trīs dienu soda darbiem uz zemes par lidojuma instrukciju pārkāpumiem. Divdesmit divas dienas vēlāk Hartmanis guva pirmo uzvaru gaisa kaujā pār padomju triecienlidmašīnu Il-2.

Pēc kara Hartmanis komandēja pirmo VFR reaktīvo lidmašīnu vienību *Jagdgeschwader 71*. Aizgāja no dienesta bundesvērā lielā mērā tāpēc, ka aktīvi pretojās ASV kara lidmašīnu *[[F-104 Starfighter]]* ieviešanai un ekspluatācijai, jo uzskatīja tās par nedrošām un nederīgām. Miris 1993. gadā savā bērnības vietā Veilimšēnbuhā.

## Ārējās saites

* Hartmaņa biogrāfija 
* Grāmata "The Blond Knight of Germany"
Juris Hartmanis

**Juris Hartmanis** (dzimis  Rīgā, Latvijā, miris ) bija datorzinātnieks un skaitļošanas teorētiķis, kurš kopā ar Ričardu Sternsu saņēma 1993. gada ACM Tjūringa balvu kā atzinību par pētījumiem, kas radīja pamatus Skaitļošanas sarežģītības teorijai.

## Dzīvesgājums
Dzimis 1928. gadā Latvijas armijas ģenerāļa Mārtiņa Hartmaņa un viņa sievas Irmas, dzimušas Liepiņas, ģimenē. Pēc Latvijas okupācijas 1940. gadā viņa tēvu deportēja uz PSRS un nogalināja. Otrā pasaules kara beigās Jura Hartmaņa māte ar bērniem pameta Latviju un devās bēgļu gaitās uz Vāciju.

Juris Hartmanis Marburgas Universitātē ieguva bakalaura grāda ekvivalentu fizikā. 1950. gadā viņa ģimene pārcēlās uz ASV, kur viņš saņēma maģistra grādu lietišķajā matemātikā Kanzassitijas Universitātē (tagad Misūri universitāte Kanzassitijā) 1951. gadā un doktora grādu matemātikā Kalifornijas tehnoloģiskajā institūtā Roberta Dilvorta vadībā 1955. gadā. 
Pēc pasniegšanas Kornela Universitātē un Ohaio Valsts universitātē 1958. gadā Hartmanis pievienojās *[[General Electric]]* izpētes laboratorijai. Strādājot *General Electric*, viņš izstrādāja datorzinātnes pamatprincipus. 1965. gadā viņš kļuva par Kornela Universitātes profesoru. Tur viņš bija viens no datorzinātnes departamenta dibinātājiem (kurš bija pirmais datorzinātņu departaments pasaulē) un pirmais tā vadītājs. Hartmanis bija *[[Association for Computing Machinery]]* un *[[National Academy of Engineering]]* biedrs.

Plašāk viņš kļuva pazīstams ar Tjūringa balvu ieguvušo pētījumu, kurā ieviesa laika sarežģītības klases *[[DTIME|TIME (f(n))]]* un pierādīja laika hierarhijas teorēmu.
Misūri Universitāte Kanzassitijā 1999. gada maijā viņam piešķīra goda doktora titulu.
2001. gadā viņš saņēma arī Latvijas Zinātņu akadēmijas Lielo medaļu.

Miris 2022. gada 29. jūlijā Itakā, ASV.

## Atsauces

## Publikācijas
* .

## Ārējās saites
* Hartmaņa biogrāfija Kornela universitātes vietnē
*
Ernsts Johans fon Firkss

**Ernests Johans fon Firkss** (*von Fircks*, 1737-1782) bija Kurzemes muižnieks, Nurmuižas un Oktes muižas īpašnieks no Firksu dzimtas, viens no brīvmūrnieku ordeņa vadītājiem Kurzemes un Zemgales hercogistes teritorijā. Viņa vecākā brāļa Frīdriha Ēvalda fon Firksa vadībā darbojās Aizputes loža "Frīdrihs pie zaļā karoga" ("Friedrich zur grünen Fahne").

1769. gadā precējies ar Elizabeti fon Keizerlingu (1747-1799)

## Dalība brīvmūrnieku organizācijās
* Striktās Observances dibinātāja K. fon Hunda māceklis Vācijā.
* Kapitula "Tempelburg" prefekts 6. grādā (bruņinieks *Eq. ab Aquila Rubra*) Striktās Observances sistēmas VII provincē *Germania inferior*.
* Kurzemes vecskotu ložas ''Ernst zum rothen Adler'' virsmeistars.

## Atsauces
* Серков А. И.'' Русское масонство, 1731—2000. Энциклопедический словарь. — Москва, 2001.
* dzimtas koks
Frīdrihs Ēvalds fon Firkss

**Frīdrihs Ēvalds fon Firkss** (; dzimis 1733. gada oktobrī, miris ) bija Piltenes apgabala landrāts. Rudbāržu un Stakaldangas (*Stakeldangen*) muižu īpašnieks.

## Dzīvesgājums
Cēlies no Kurzemes muižnieku Firksu dzimtas. Dzimis 1733. gada oktobrī Nurmuižas īpašnieka Georga Frīdriha fon Firksa (1700-1779) un viņa sievas Annas Elizabetes fon der Brigenes (*von der Brüggen*) ģimenē. Jaunākais brālis Ernsts Johans fon Firkss (1737-1782), Nurmuižas īpašnieks, Kurzemes vecskotu ložas ''Ernst zum rothen Adler'' virsmeistars.

Frīdriha Ēvalda fon Firksa vadībā darbojās Aizputes loža "Frīdrihs pie zaļā karoga" ("Friedrich zur grünen Fahne").

1761. gadā precējies ar Eleonoru fon Bēru (1746-1799) un 1800. gadā ar Elizabeti fon Fītinghofu (1764-1830). 1772. gadā Isašars Falkensons Bērs Jelgavā un Leipcigā publicēja pirmo ebreju dzejnieka darbu vācu valodā - krājumu "Polijas ebreja dzejas", kuru veltīja Frīdriham Ēvaldam fon Firksam.  

Miris 1802. gada 12. jūnijā Aizputē.

## Atsauces
Aizputes loža "Frīdrihs pie zaļā karoga"

thumb|200px|Barons Frīdrihs Ēvalds fon Firkss — ložas vadītājs (krēsla meistars) 1778. gadā
**Aizputes loža "Frīdrihs pie zaļā karoga"** () kopā ar Jelgavas ložām 18. gadsimta beigās veidojusi brīvmūrnieku Striktās Observances sistēmas Kurzemes prefektūru. 

Ložas vadītājs (krēsla meistars) 1778. gadā pēc arhīvu datiem bijis Kurzemes muižnieks, Kurzemes hercoga galma padomnieks barons Frīdrihs Ēvalds fon Firkss (von Fircks). Aizpute tajā laikā bija Piltenes apgabala administratīvais centrs.

## Atsauces
Tjūringa balva

**Alana Tjūringa balva** ir ikgadējs apbalvojums, ko pasniedz starptautiska Skaitļošanas tehnikas asociācija (*Association for Computing Machinery, ACM*) "indivīdiem, kas izvēlēti par viņu tehniskas dabas ieguldījumu, kas veikts skaitļošanas nozarē". Ieguldījumam jābūt paliekošam un nozīmīgam datorzinātnes jomā. Šis apbalvojums bieži vien tiek saukts par "datorzinātņu Nobela prēmiju". Tas ir nosaukts par godu Alanam Tjūringam, britu matemātiķim, kurš bieži vien tiek saukts par datorzinātnes un mākslīgā intelekta teorijas tēvu.

Kopš 2007. gada tiek piešķirta arī 250 000 ASV dolāru prēmija, ko sponsorē Intel un Google. 2014. gada 13. novembrī tika paziņots, ka Google palielinājusi naudas prēmijas apmēru, un turpmāk (sākot ar 2014. gada laureātu) prēmija būs 1 000 000 ASV dolāru, tādējādi sasniedzot pasaules prestižāko balvu līmeni.

## Balvas saņēmēji

## Atsauces

## Ārējās saites

* ACM Tjūringa balvas saņēmēju saraksts 
* Tjūringa balvas lekciju bibliogrāfija  (līdz 2000) 
* The Beauty of Computing--The First 40 Years of Turing Award
Maimonids

thumb|right|Maimonids
**Maimonids** ( — ), arī Rambams no **Ra**bīns **M**ozus **b**en **M**aimons, bija ebreju rabīns, ārsts un filozofs. Dzimis Spānijā, miris Ēģiptē. Viens no ievērojamākajiem viduslaiku ebreju filozofiem un teologiem.

Lai arī viņa darbiem sākotnēji bija daudzi oponenti, laika gaitā viņš tika atzīts par vienu no visu laiku ievērojamākajiem jūdaisma teologiem un filozofiem.

## Atsauces

## Ārējās saites
Kevins Čeņs

**Kevins Čeņs** (), īstajā vārdā **Čeņs Naidzja** (; *Chén Nǎi Jiā*; dzimis , Taibei, Taivānā) ir ķīniešu-amerikāņu sacīkšu pilots, kas pārstāv Taivānu. Čeņs ir Āzijas GP2 pilots un pirmais Taivānas pārstāvis ar FIA A licenci.

Kevins ir pabeidzis Peperdainas universitāti. 2003. gadā Čeņs kļuva par ASV salonautomobiļu čempionāta 2. divīzijas čempionu. 1. divīzijā Čeņs bija biežs viesis uz pjedestāla. 2007. gadā sportists piedalījās Formula V6 Asia kausā. Viņš piedalījās . gada Āzijas GP2 sezonā un kopvērtējumā ieguva 36. vietu, neizcīnot ne punktu.
The Downward Spiral

***The Downward Spiral*** (zināms arī kā ***Halo 8***) ir trešais industriālā roka projekta *[[Nine Inch Nails]]* albums.
*The Downward Spiral* ir konceptuāls albums, kas attēlo albuma galvenā tēla mentālo progresu līdz šķietamai pašnāvībai. Albuma skanējumā līdzās industriālajam rokam vērojami arī tehno un smagā metāla elementi, kas savukārt nebija sastopami *Nine Inch Nails* uz deju mūziku vairāk orientētajā pirmajā albumā *[[Pretty Hate Machine]]*.

## Dziesmu saraksts
Visu dziesmu komponists un vārdu autors ir Trents Reznors.

# *Mr. Self Destruct* — 4:30
# *Piggy* — 4:24
# *Heresy* — 3:54
# *[[March of the Pigs]]* — 2:58
# *[[Closer]]* — 6:13
# *Ruiner* — 4:58
# *The Becomming* — 5:31
# *I Do Not Want This* — 5:41
# *Big Man with a Gun* — 1:36
# *A Warm Place* — 3:22
# *Eraser* — 4:54
# *Reptile* — 6:51
# *The Downward Spiral* — 3:57
# *[[Hurt (dziesma)|Hurt]]* — 6:13

* Japānas izdevums satur arī *[[Joy Division]]* dziesmas *[[Dead Souls]]* kaverversiju.

## Piezīmes un atsauces

## Papildinformācija
* 1998. gada Džeimsa Salvadora un Braiena Kancellierī disertācija + interpretācijas 
* Rasels Mills par albuma vizuālo noformējumu / 2006. gada instalāciju Glāzgovas Mākslas skolā 

## Ārējās saites
* ''The Downward Spiral'' mājas lapa 
* ''The Downward Spiral'' versijas 
* [''NinWiki'' papildinformācija](https://web.archive.org/web/20090228203101/http://www.ninwiki.com/The_Downward_Spiral_(halo))
Boriss III

**Boriss III** (), pilnā vārdā **Boriss Klements Roberts Marija Pijs Staņislavs Sakss-Koburgs-Gota** (; dzimis , miris ), bija Bulgārijas Karalistes cars laikaposmā starp abiem pasaules kariem un Otrā pasaules kara laikā.

Sāka valdīt 24 gadu vecumā pēc tēva Ferdinanda I atteikšanās no troņa, saistībā ar Bulgārjas ārpolitiskajām neveiksmēm Otrā Balkānu kara un Pirmā pasaules kara laikā. Bulgārijas iekšpolitikā valdīja haoss un uzbrukumi gan no kreisajiem, gan labējiem ekstrēmistiem. Spēlēja nelielu lomu gan Aleksandra Stamboļijska, gan Aleksandra Cankova diktatūras laikā. 1934. gada 19. maijā notika militārs apvērsums un tika nodibināta Borisa III vienpersoniska vara.

XX gadsimta trīsdesmitajos gados tuvinājās Vācijai un kļuva par tās sabiedroto Otrā pasaules kara laikā. 1940. gadā, sadarbojoties ar Vāciju, Bulgārija ieguva daļu no Dobrudžas, bet pēc Dienvidslāvijas Karalistes un Grieķijas Karalistes sakāves, atguva Maķedonijas daļas, kas tika zaudētas 1919. gada Neijī līguma rezultātā. Boriss III atteicās pieteikt karu PSRS un sūtīt turp bulgāru karaspēku, kā arī izglāba 50 000 Bulgārijas ebreju, nosūtot tos sabiedriskos darbos.

Boriss III pēkšņi mira 1943. gadā, dažas dienas pēc atgriešanās no tikšanās ar Ādolfu Hitleru, oficiāli no infarkta. Baumo, ka Boriss III ir noindēts, tomēr vairums pētnieku sliecas domāt, ka oficiālā versija ir patiesa. Pēc Borisa III nāves par Bulgārijas caru kļuva viņa sešgadīgais dēls Simeons II (XXI gadsimta sākumā viņš tika ievēlēts par Bulgārijas premjerministru). Iesākumā tika apglabāts Rilas klosterī. 1944. gadā komunististiski noskaņotā valdība pārapbedīja Borisa III mirstīgās atliekas karaliskās Vranas pils kapellā, bet vēlākos laikos vēlreiz pārapbedīja nezināmā vietā.

## Ārējās saites
Unitāra valsts

thumb|upright=1.5|
**Unitāra valsts** ir viena no valsts iekārtas pamatformām, valsts, kura nedalās politiski patstāvīgās daļās. Ir tikai viena centrālā valsts vara, no kuras atkarīgas visas vietējās valsts varas iestādes. Unitāra valsts — valsts ir iekšēji politiski vienota un tāpēc viengabalaina un nedalāma. Tās sastāvā nav autonomu valstisku veidojumu, bet tikai administratīvi teritoriālās vienības (rajoni, apgabali, novadi utt.). Unitāras valsts teritorijā parasti spēkā ir viena konstitūcija, vienota likumdošanas sistēma un likumdevējas varas orgāni. Tajā parasti ir vienota pilsonība.

Jo spilgtāka ir valsts reģionu etniskā savdabība, jo lielāka tieksme uz nacionālo patstāvību, ekonomisko neatkarību, jo grūtāk izveidot centralizētu valsti. Tādos gadījumos veidojas demokrātiska unitāra valsts, kuras vara koncentrēta galvenokārt centrālo institūciju rokās, bet reģioniem tiek piešķirta (piemēram, uz līguma pamata) zināma autonomija. Unitārā valstī pastāv augstāko valstisko orgānu sistēma. Šo sistēmu veido valsts galva, parlaments, valdība, augstākās tiesas institūcijas. Pārstāvniecības un administratīvi — teritoriālie veidojumi nav pieskaitāmi pie augstākās valsts varas orgāniem. Unitārā valstī pastāv vienota tiesību sistēma. Tikai centrālo valsts varas orgānu izdotie normatīvie akti iegūst augstāko likuma spēku un ir obligāti visiem visā valsts teritorijā. Tas nenozīmē, ka vietējās pašvaldības nevar veikt tiesisko regulējumu lokālo problēmu risināšanai. Pašvaldību izdotie normatīvie akti ir ar zemāko juridisko spēku, kurus izdod kompetences robežās, un tie attiecas tikai uz konkrēto reģionu. Nodokļu sistēmas ieviešana unitārās valstīs ir atšķirīga. Taču pirmtiesības uz nodokļu sistēmas izveidošanu pieder valstij, nevis administratīvi teritoriālajiem iedalījumiem. Teritoriālajiem iedalījumiem, atšķirībā no valsts, nav tiesību pašrocīgi ieviest savu nodokļu politiku. Parasti unitārajās valstīs tiek izveidota vienota tiesu iekārta.

## Skatīt arī
* Federāla valsts
* Konfederācija

## Ārējās saites
Jankausks

**Jankausks** (; sieviešu dzimtē **Jankauskaite** (*Jankauskaitė*; ja neprecējusies) vai **Jankauskiene** (*Jankauskienė*; ja precējusies)) ir lietuviešu cilmes uzvārds. Cilvēki ar šo uzvārdu: 

* Edgars Jankausks (*Edgaras Jankauskas*, 1975) — bijušais lietuviešu futbolists, pašlaik futbola treneris;
* Eligijs Jankausks (*Eligijus Jankauskas*; 1998) — lietuviešu futbolists.
Hasmoneji

**Hasmoneji** bija Hasmoneju karalistes valdošā dinastija no 140.-37. gadam p.m.ē., kad senās Izraēlas teritorijā pastāvēja neatkarīga ebreju valsts. Dinastiju izveidoja Simons Makabejs divas dekādes pēc tam, kad viņa brālis Jūda Makabejs bija sakāvis Seleukīdu armiju Makabeju sacelšanās laikā 165. g.p.m.ē.

Karaliste bija vienīgā neatkarīgā ebreju valsts, kas izveidojās gadsimtos pēc Jūdas karalistes sagrāves. Hasmoneju dinastija valdīja 103 gadus, līdz 37. gadā p.m.ē. pie varas nāca Hērods Lielais, kurš apprecēja Hasmoneju princesi Mariamni, bet pēdējo Hasmoneju vīriešu līnijas pārstāvi pavēlēja noslīcināt.

## Hasmoneju valdnieki un priesteri
thumb|right|350px|Hasmoneju dinastija
Makabeji
* Matatijs (170-167. p.m.ē)
* Jūda Makabejs (167-160. p.m.ē)
* Jonatans Makabejs (153-143. p.m.ē)
* Simons Makabejs (142-141. p.m.ē)

Etnarhi un Jūdejas virspriesteri
* Simons (141-135. p.m.ē)
* Johanans Hirkans (134-104. p.m.ē)

Karaļi un Jūdejas virspriesteri
* Aristobuls I (104—103. p.m.ē)
* Aleksandrs Jannejs (103-76. p.m.ē)
* Salome Aleksandra (76-67. p.m.ē)
* Hirkans II (67-66. p.m.ē)
* Aristobuls II (66-63. p.m.ē)
* Hirkans II (63-40. p.m.ē)
* Antigons (40-37. p.m.ē)
* Aristobuls III (36. p.m.ē) Tikai kā virspriesteris.

## Ārējās saites
Patskanis

thumb|250px|Mutes dobuma rentgenuzņēmumi patskaņu izrunas laikā
**Patskanis** fonētikā ir skaņas veids, kura artikulācijā gaisa straumes ceļā nav būtisku šķēršļu, tātad, izrunas laikā gaiss plūst brīvi caur mutes dobumu. Latviešu valodā ir 12 patskaņi, bet 9 patskaņu burti, jo daži burti apzīmē vairākas skaņas. Patskaņus iedala īsajos (a, e (šaurais), e (platais), i, u, o) un garajos (ā, ē (šaurais), ē (platais), ī, ū, o) patskaņos.

## Patskaņi Starptautiskajā fonētiskajā alfabētā

[thumb|200px|Priekšējās rindas [Pamatpatskanis|pamatpatskaņu mēles pozīcija ar atzīmētu augstāko punktu. Augstākā punkta pozīcija nosaka patskaņa rindu un mēles pacēlumu]]

IPA definē patskaņus kā skaņas, kas veido zilbes kodolu. Zemāk ir dota IPA patskaņu diagramma. IPA klasificē patskaņus atkarībā no mēles pozīcijas.

Pa vertikālo asi diagramma attēlo patskaņus pēc mēles pacēluma. Patskaņi, kurus izrunā ar zemu mēles pacēlumu, atrodas diagrammas apakšā, bet ar augstu mēles pacēlumu izrunāti patskaņi — diagrammas augšā. Piemēram:  (latviešu valodas patskanis ) ir izrunājams ar zemu mēles pacēlumu un atrodas tabulas apakšā, bet  ir tabulas augšā, jo skaņa tiek izrunāta ar augstu mēles pacēlumu.

Diagrammas horizontālā ass attēlo patskaņus atkarībā no mēles pozīcijas mutē horizontālā virzienā — patskaņa rindas. Patskaņi, kurus izrunā, pavirzot mēli tuvu mutes atverei (kā  — latviešu valodas šaurais patskanis ), sauc par priekšējās rindas patskaņiem un tie atrodami diagrammā pa kreisi, bet patskaņi, kurus izrunājot mēle tiek atvirzīta atpakaļ (kā  — latviešu valodas patskanis ) sauc par pakaļējās rindas patskaņiem, un tie attēloti diagrammā pa labi.

Ja patskaņi sakārtoti pa pāriem, labajā pusē ir noapaļots (labializēts), bet kreisajā — nenoapaļots (nelabializēts) patskanis.

;Piezīmes
*  oficiāli apzīmē priekšējās rindas patskani, bet bieži to lieto kā vidējās rindas patskani.
*  un  vecākās IPA versijās attēloja ar  un .

## Atsauces

## Ārējās saites
Čeņs

**Čeņs** var būt:
* Čeņs Duns (*Chén Dōng*), Ķīnas kosmonauts (dzimis 1978. gadā)
* Čeņs Džunžui (*Chén Zhōngruì*), Ķīnas kosmonauts (dzimis 1984. gadā)
* Kevins Čeņs (*Kevin Chen*), īstajā vārdā **Čeņs Naidzja**, Taivānas autosportists (dzimis 1979. gadā)
Endzelīns

**Endzelīns** (sieviešu dzimtē Endzelīna) ir latviešu uzvārds. Cilvēki ar šo uzvārdu:

* Jānis Endzelīns (1873—1961) — valodnieks;
* Lūcijs Endzelīns (1909—1981) — šahists;

## Skatīt arī
*Enzeliņš
Luksemburgas Grand Prix

**Luksemburgas ''Grand Prix*** bija ikgadēja [[Formula 1]] *Grand Prix* izcīņa. Abas Luksemburgas *Grand Prix'' sacīkstes ir norisinājušās Nirburgringā. Šeit tās rīkoja . un . gadā, jo bija aizņemti  un  nosaukumi. . gadā Nirburgringā rīkoja Eiropas GP. Nirbugringas trase atrodas netālu no Vācijas-Luksemburgas robežas.

1997. gada sacīkstē pirmās četras vietas ieņēma ar Renault dzinējiem apgādātu komandu piloti. Uzvarēja Žaks Vilnēvs, kurš tādējādi pietuvojās savam vienīgajam titulam. Mika Hekinens izstājās būdams pirmajā vietā. Tobrīd viņš nebija uzvarējis ne sacīkstē, turklāt, tā bija viņa dzimšanas diena. Arī Rubenšam Barikello tehniskas problēmas liedza finišēt uz pjedestāla. Sacīkstēs atgriezās Olivjē Panī, kurš ieguva vienu punktu. 1998. gadā abi galvenie titula pretendenti, Hekinens un Mihaels Šūmahers, par uzvaru cīnījās līdz beigām. Uzvarēja pirmais. Pjedestālu noslēdza Deivids Kulthārds.

## Uzvarētāji

## Skatīt arī
* F1 Grand Prix saraksts
Raivis Hščanovičs

**Raivis Hščanovičs** (dzimis ) ir bijušais Latvijas futbola aizsargs.

Savu karjeru uzsāka un no 2007. līdz 2009. gadam spēlēja Skonto FC sastāvā. 2010. gada aprīlī viņš parakstīja līgumu ar Toronto FC un kļuva par pirmo Latvijas futbolistu, kurš spēlējis ASV augstākajā futbola līgā (MLS).

Pēc sportista karjeras beigām izveidojis labdarības fondu "RH3 fonds", kas līdzekļus vāc, interneta izsolēs pārdodot dažādu pasaules sportistu ziedotu sporta inventāru un atribūtiku. Šobrīd fonds darbību pārtraucis.

## Atsauces

## Ārējās saites

* RH3 fonds
Zaali Eliava

**Zaali Eliava** (dzimis ) ir bijušais Gruzijas futbola aizsargs, spēlējis Gruzijas futbola izlasē. 

## Spēlētāja karjera

* - spēlētās spēles un vārti

## Ārējās saites
Sapnis

[300px|right|thumb|"Bruņinieka sapnis", [Antonio de Pereda glezna.]]

**Sapnis** ir apziņas nekontrolēts redzes, retāk dzirdes tēls, no pieredzes fragmentiem fantastiski savirknēti notikumu sižeti, ko cilvēks pārdzīvo miegā sakarā ar atsevišķu galvas smadzeņu apvidu pastiprinātu darbību, kamēr plaši smadzeņu apvidi atrodas kavēšanas stāvoklī.

Sapņi visbiežāk parādās t.s. "ātrajā miegā" un tos pavada spēcīgi izteiktas acu ābolu kustības. Miega posmi, kuros redz sapņus, ilgst apm. 20 minūtes, atkārtojas ik pēc 1 - 1,5 stundām un pagarinās nakts miega beigu daļā. Kopsummā cilvēks naktī sapņo apmēram 2 stundas. Cilvēks, pamodināts ātrā miega laikā, parasti nosapņoto atceras.

Sapņa satura analīze var norādīt uz cilvēka personības īpašībām, centrālās nervu sistēmas un visa organisma funkcionālo stāvokli vai kādu neatklātu hronisku slimību.

Zinātni, kas pēta visu par un ap sapņiem, sauc par oneiroloģiju.

## Skatīt arī
* Apzinātā sapņošana
Emocijas

[thumbnail|235px|Amerikāņu psihologa [Roberts Plutčiks|Roberta Plutčika (*Robert Plutchik*) emociju ritenis]]
**Emocijas** (,  — ‘satraukt’, ‘saviļņot’), arī **jūtas**, ir cilvēku un dzīvnieku subjektīvas reakcijas uz iekšējo un ārējo kairinātāju iedarbību. Emocijas ir cieši saistītas ar indivīda aktuālajām vajadzībām. To psiholoģiskais pamats — daudzveidīgi iedzimti centrālās nervu sistēmas un psihes pašregulācijas mehānismi, kas vienkāršoti, stereotipiski atspoguļo indivīda attieksmi pret problēmsituācijām. Emocijas ļoti spēcīgi ierosina vai kavē centrālās nervu sistēmas un visa organisma enerģētisko un funkcionālo rezervju mobilizēšanu un izmantošanu indivīda aktuālo vajadzību apmierināšanai.

Emocijām ir liela nozīme cilvēku savstarpējā saskarsmē. Tiek uzskatīts, ka cilvēku domāšana visu laiku svārstās starp loģiku un emocijām. Dažreiz virsroku gūst veselais saprāts, dažreiz cilvēki ļaujas emocijām.

## Emocijas un jūtas
Termini ‘emocijas’ un ‘jūtas’ tiek izmantoti, lai runātu, rakstītu, spriestu par cilvēku emocionālo sistēmu. Lai gan šie vārdi ir sinonīmi, tomēr dažreiz tiek izmantots atšķirīgs šo terminu lietojums. Piemēram, psiholoģijā tie tiek uzskatīti par diviem atšķirīgiem jēdzieniem. Psiholoģijā jūtas tiek definētas kā ilgstoši emocionāli procesi, kas nodrošina cilvēka attieksmi pret sevi, citiem un sabiedrību, savukārt emocijas ir cilvēka psihes regulācijas procesi, kas nodrošina rīkoties mērķtiecīgi un norāda uz notikušā subjektīvo nozīmīgumu, saistot izziņu procesus un personības struktūru. Lai gan liela daļa valodnieku uzskata, ka nav nepieciešams atšķirt šos divus terminus vienu no otra, ir arī valodnieki, kas uzskata, ka šie termini ikdienas sarunvalodā nav viens un tas pats.

## Emociju pētīšana
[thumbnail|170px|[Čārlzs Darvins|Čārlza Darvina zīmējums. Viņš pētīja dzīvnieku emocijas]]
Senie filozofi emocijas centās izteikt ar metaforu palīdzību. Viens no lielākajiem ieguldījumiem šajā jomā ir sengrieķu filozofam Aristotelim. Viņš emocijas saistīja ar darbību un indivīda uzskatiem. Savukārt romiešu filozofi Seneka Jaunākais un Hrīsips izveidoja klasisko emociju izziņas teoriju.

### Psiholoģijā
Psiholoģijā pastāv dažādas emociju pētīšanas pieejas. Viena no tām ir bioloģiskā pieeja. To sāka attīstīt angļu dabas pētnieks Čārlzs Darvins, un viņš uzskatīja, ka cilvēka emocionālās izpausmes saistība ar dzīvniekiem varētu būt viens no evolūcijas teorijas pierādījumiem.

Vēl pastāv somatiskā pieeja, kurā tiek uzskatīts, ka emocijas ir saistītas ar cilvēka ķermeni. Ķermeņa izmaiņas ir cieši saistītas ar konkrētā brīža emocijām.

Psihoanalīzes pamatlicējs Zigmunds Freids piedāvā psihoterapeitisko pieeju. Tā sastāv no trīs teorijām: emocionālo traumu teorijas, iekšējo konfliktu teorijas un piespiedu atkārtošanās teorijas.

Savas emocijas var pētīt arī ar dažādu kognitīvi biheivoriālās terapijas metožu palīdzību.

### Socioloģijā
Emocijas pēta arī emociju socioloģija, kas ir "socioloģijas apakšnozare, kas pēta emocijas un to, kā sociālie un kultūras aspekti ietekmē indivīdu un sabiedrības kolektīvo emocionālo pieredzi un tās izpausmes".

## Atsauces

## Ārējās saites

*
Popārts

[thumb|200px|[Rojs Lihtenšteins|Roja Lihtenšteina darbs "Slīkstošā meitene" (1963)]]
**Popārts** (, saīsinājums no *popular art* — 'populārā māksla') ir avangarda tēlotāja mākslas kustība, kas radās 1950. gadu vidū Lielbritānijā un ASV.

## Rašanās

Popārts radies Amerikā kā visasākā reakcija pret abstrakcionismu, un, kaut arī ar šo virzienu saistīta māksla, kas atbilst plašās tautas masās populārai mākslai, spēj uzrunāt tautu, tā nevēlas būt "augstajai mākslai" līdzīga un tāpēc var būt viegli izplatāma. Popārts, visbiežāk, māksliniekus, it sevišķi tos, kas dzīvoja rūpniecības un komerciālajos rajonos, stimulēja uz parastā, ikdienišķā un vulgārā popularizāciju. Popārta pārstāvji apgleznoja visu to, kas nebija ievērības cienīgs un ko noraidīja māksla: visa veida reklāmas, avīžu un žurnālu ilustrācijas, karikatūras, ikdienas drēbes u.c.

## Izpausmes

Būtībā popārts nojauca robežu starp unikālu, mākslinieka radītu vērtību un masveidā ražotu priekšmetu izmantošanu radošās domas izteikšanai. Ironijas sajūta un rotaļīgums bija viens no stila raksturlielumiem. Popārta tēli tika meklēti reklāmās, animācijas filmās, komiksos un televīzijā. Mākslinieki sāka veidot kolāžas no dažādiem, mākslai netradicionāliem materiāliem — sākot ar kartona un metāla kārbām un beidzot ar stiklu, spoguļiem, audumiem, avīžu izgriezumiem un auto detaļām. Daudzi pievērsās fotomontāžām spilgtos, kliedzošos un savstarpēji nesaderīgos toņos. Nereti tika atdarināti sadzīves priekšmeti, veidojot no tiem neparastas kompozīcijas. Viens no biežāk lietotajiem mākslinieciskās izteiksmes veidiem bija kāda populāra tēla apspēlēšana ar dažādiem līdzekļiem. Par vienu no spilgtākajām popārta ikonām kļuva slavenā amerikāņu aktrise Merilina Monro.

## Atbalsts

Popārta veidošanos veicināja Ričards Hamiltons (1922—2011) un citi dadaistu ietekmētie lietišķās mākslas pārstāvji. Šo mākslinieku darbošanās rezultātā tika panākts izlīdzinājums starp mākslinieka radītajām unikālajām vērtībām un visās pārējās cilvēka darbības sfērās masveidā izgatavotajiem priekšmetiem. Tas rezultātā noveda pie mākslas radīšanas ar tehnisko līdzekļu palīdzību.

## Pazīmes

Popārtu kā stilu spēj atpazīt daudzi. Gan tāpēc, ka tas ir parādījies nosacīti nesen, gan arī tāpēc, ka radīts tieši ikvienam. Popārtam raksturīgas ir vairākas pazīmes: skaidra, vienkārši saprotama doma, spilgtas krāsas un ar melnu līniju apvilkti objekti. Šis virziens, ko uztvēra kā amerikāņu imperiālistu mākslu, attēlo patērētāju sabiedrības vienkāršo konstatējumu (stereotipi, slavenības, ēdiens utt.) . Labi pazīstamais popārts līdz minimumam samazina mākslinieka personisko izteiksmi, integrē apkārtējo vidi un izpaužas mākslā, mūzikā un dejā. Popārts kļuva par īstu sabiedrības fenomenu, tiek uzņemts atplestām rokām un norobežojas no abstraktā ekspresionisma.
Sergejs Kožans

**Sergejs Kožans** (dzimis ) ir bijušais Latvijas futbola aizsargs. Savu karjeru viņš sāka Skonto FC, bet 2009. gada vasarā kopā ar kuba biedru Ivanu Lukjanovu pārcēlās uz Polijas kubu.. Kopš 2006. gada spēlē Riga FC sastāvā.

## Spēlētāja karjera

## Atsauces

## Ārējās saites
Ikers Kasiljass

**Ikers Kasiljass Fernandess** (; dzimis ) ir bijušais spāņu futbolists, spēlēja vārtsarga pozīcijā, Spānijas futbola izlases dalībnieks.

## Karjera
### Klubs
Kasiljass piedzima Madridē un jau 7 gadu vecumā pievienojās šīs pilsētas slavenākajam klubam Madrides "Real". Viņš spēlēja jauniešu komandā līdz pat 1999. gadam, kad savainojumu guva toreizējais kluba pamatvārtsargs Bodo Ilgners un viņa vietā vārtos tika tieši Kasiljass. Viņš sargāja vārtus arī tās sezonas UEFA Čempionu Līgas finālā, kad Real ar 3:0 sagrāva Valencia CF. Jau nākamajā sezonā Kasiljass kļuva par kluba pamatvārtsargu.

2001.-2002. gada sezonā formas krituma dēļ viņam nācās atdot savu vietu vārtos Sezaram Sančezam, tomēr Sančezs Čempionu Līgas finālā pret Leverkūzenes "Bayer" pēdējās minūtēs guva savainojumu un Kasiljass atkal tika vārtos. Pašās mača beigās viņš vairākas reizes glāba Real no vārtu zaudējuma, palīdzot nosargāt 2:1 uzvaru. Līdz ar nākamo sezonu viņš atkal atguva vietu pamatsastāvā.

Lai arī Kasiljass daudz glāba komandas vārtus, Real spēle nesekmējās. Vārtsargs nebija apmierināts arī ar algu un pat parādījās baumas, ka viņš pāries uz Mančestras "United". Tomēr 2005. gadā spēlētājs noslēdza līgumu ar Real līdz pat 2011. gadam.

2008. gada februārī Kasiljass ar Real noslēdza līgumu, kas paredzēja, ja kontrakta pēdējā gadā Kasiljass nospēlē vismaz 30 spēles, tas tiek automātiski pagarināts līdz 2017. gadam. Kontrakts ar līdzīgiem noteikumiem ir arī Raulam Gonsalesam.

### Izlase
Pieaugušo izlasē Kasiljass debitēja pirms 2000. gada Eiropas čempionāta pret Zviedriju. Pašā čempionātā gan viņš laukumā neizgāja, jo tolaik Spānijas pirmais vārtsargs bija Santjago Kasinaress.

Arī 2002. gada Pasaules Kausā Kasiljass bija otrais vārtsargs, tomēr Kasinaress guva traumu. Tāpēc Kasiljass tika vārtos un ar diviem atvairītiem pēcspēles 11 metru sitieniem pret Īriju pierādīja, ka ir pirmā numura cienīgs.

2004. gada Eiropas čempionāta kvalifikācijā viņš piedalījās visās astoņās spēlēs, ielaižot vien četrus vārtus. Arī finālturnīrā viņš spēlēja visas spēles. Tāpat Kasiljass bija Spānijas pirmais vārtsargs arī 2006. gada Pasaules kausā.

Ar Raula neiekļaušanu sastāvā, 2008. gada Eiropas čempionātā Kasiljass bija komandas kapteinis. Vārtsargs ceturtdaļfinālā, pusfinālā un finālā nosargāja savus vārtus neieņemtus, palīdzot Spānijai uzvarēt šajā čempionātā. Viņš kļuva par pirmo vārtsargu, kurš kā kapteinis uzvarējis šo turnīru.

## Tituli
### Ar Madrides "Real"

* Spānijas čempions: 2000.-01., 2002.-03., 2006.-07., 2007.-08., 2011.-12.
*Spānijas Karaļa kauss: 2010-11., 2013.-14
* Spānijas Superkauss: 2001., 2003., 2008.
* UEFA Čempionu Līgas uzvarētājs: 1999.-00., 2001.-02.
* UEFA Superkauss: 2002.
* Interkontinentālais Kauss: 2002.

### Ar izlasēm

* Eiropas U-15 čempions: 1995.
* Eiropas U-17 čempions: 1997.
* UEFA/CAF Kauss: 1999.
* Pasaules Jauniešu čempions: 1999.
* Eiropas čempions: 2008.

### Individuālie apbalvojumi

* Labākais jaunais spēlētājs Eiropā (Bravo Balva): 2000.
* Labākais jaunais spēlētājs Spānijas čempionātā: 1999.-00.
* UEFA Gada Komanda: 2007.
* Zamoras Trofeja: 2007.-08.
* EURO 2008 čempionāta izlase

## Atsauces

## Ārējās saites
Likums (nozīmju atdalīšana)

**Likums** var būt:

* likums — noteikums, kas nodrošina kārtību dažādās jomās:
** civillikums,
** krimināllikums,
** publiskais likums,
** privātlikums;
* zinātnisks likums.
Portugāles Grand Prix

**Portugāles ''Grand Prix*** bija ikgadēja [[Formula 1]] *Grand Prix* izcīņa. Portugāles *Grand Prix* sacīkstes lielākoties ir norisinājušās [[Eštorilas autodroms|Eštorilā]], tomēr viena sacīkste tika rīkota [[Monsantu parks|Monsantu parkā]] un divas — [[Boavištas trase|Boavištas trasē]] (Oportu). [[1950. gadi|1950. gados]] tika rīkotas vairākas Portugāles GP izcīņas ielu trasēs. Trīs sacensības bija iekļautas [[Formula 1]] kalendārā. Šī sacīkste atgriezās . gadā, jaunajā [[Eštorilas autodroms|Eštorilas trasē]]. Pēdējoreiz Portugāles GP rīkoja . gadā. Bija plānots, ka Eštorilā rīkos . gada , tomēr izmaiņas netika veiktas laikā.

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts
Klusā okeāna Grand Prix

**Klusā okeāna ''Grand Prix*** bija ikgadēja [[Formula 1]] *Grand Prix* izcīņa. Tā tika rīkota divreiz: . un . gadā, abas reizes sacīkstes norisinājās [[Okajamas Starptautiskā trase|Okajamas Starptautiskajā trasē]] netālu no [[Kobe]]s [[Japāna|Japānā]]. Pirmajā sacīkstē [[Mihaels Šūmahers]] izcīnīja vieglu uzvaru, jo galvenais konkurents [[Airtons Senna]] izstājās pēc avārijas pirmajā līkumā. . gada sacīkste tika rīkota sezonas beigās sakarā ar zemestrīci [[Kobe]]s pilsētā gada sākumā. Šūmahers uzvarēja, pateicoties pitstopu stratēģijai, un garantēja savu otro titulu, kļūstot par visu laiku jaunāko divkārtējo čempionu (šo rekordu pārspēja [[Fernando Alonso]] . gadā).

Pateicoties Klusā okeāna GP, Japāna ir viena no sešām valstīm (pārējās ir [[Apvienotā Karaliste]], [[Spānija]], [[Vācija]], [[Itālija]] un [[Amerikas Savienotās Valstis|ASV]]), kas gadā rīkojusi vairākas sacīkstes. Sacīksti beidza rīkot, jo trase atrodas tālu no lielām pilsētām. Neilgi pēc paziņojuma, ka  vairs nerīkos [[Sudzuka|Sudzukā]], parādījās baumas, ka turpmāk Sudzukā rīkos Klusā okeāna GP, tomēr vēlāk tika ziņots, ka Japānas GP uz maiņām rīkos [[Fudži trase|Fudži]] un Sudzukas trases.

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts
Vienkāršs mehānisms

400px|thumb|Šeit redzams, kā mainot trīšu - vienkāršo mehānismu - skaitu var ietaupīt spēku (ņūtonus, N), lai paveiktu darbu, konkrēti šajā gadījumā paceltu smagu ķermeni
**Vienkāršs mehānisms** ir ierīce, ar kuru palīdzību var ļoti vienkārši samazināt nepieciešamo spēku, lai paveiktu fizikālu darbu. Piemēram, vienkāršie mehānismi ir svira, trīsis, slīpa plakne, grieztuve, ķīlis, skrūve un tā tālāk.

## Ārējās saites
Mūsdienu valoda

**Mūsdienu valoda** (arī **dzīvā valoda**, **modernā valoda**) ir valoda, kas tiek lietota ikdienas saziņai.

Terminu galvenokārt lieto filoloģiskā, lingvistiskā un pedagoģiskā kontekstā, lai atšķirtu mūsdienās saziņā lietotās valodas no klasiskajām valodām (kā sengrieķu, latīņu), kas tiek apgūtas un pētītas to kulturālās un lingvistiskās vērtības dēļ.

## Skatīt arī
* Mirusi valoda
* Klasiska valoda
* Svētā valoda
Konrāds Cūze

**Konrāds Cūze** (, dzimis , miris ), bija vācu inženieris un datorbūves pionieris. 1941. gadā viņš radīja pasaulē pirmo datoru Z3, kuram piemita visas mūsdienu datoram piemītošās īpašības. Konrāds Cūze ir arī pasaulē pirmās augstā līmeņa programmēšanas valodas *[[Plankalkül]]* autors.

Dzimis Berlīnē, bet bērnību pavadīja Braunsbergā, kur tēvs strādāja par pasta ierēdni. 1935. gadā absolvēja Berlīnes Tehnisko universitāti. Strādādams Berlīnes aviorūpnīcā *[[Henschel-Werke]]*, dzīvoklī uzbūvēja savu pirmo skaitļotāju Z1 ar ierobežotu programmējamību un ievadi no perfolentes. 1940. gadā par iekārtu ieinteresējās Aerodinamikas pētniecības institūts (*Aerodynamische Versuchsanstalt*) un Konrāds Cūze radīja jaunu mašīnas versiju Z2, kuras pamatā bija releji. 1941. gadā tika radīta Z3, kas bija ciparu 64 bitu mašīna aprēķiniem ar peldošo komatu. 1945. gadā mašīnas un projekti gāja bojā Sabiedroto uzlidojumos, tomēr iesākto Z4 izdevās glābt. 1950. gadā Z4 tika pabeigts un pārdots Cīrihes Tehniskajai universitātei, un tolaik tas bija vienīgais dators kontinentālajā Eiropā.

1949. gadā Cūze nodibināja kompāniju *Zuse KG*, kas nodarbojās ar datoru ražošanu, tomēr 1967. gadā finansiālu problēmu dēļ to pārņēma *[[Siemens]]* un Cūze pārgāja darbā uz šo kompāniju.

1969. gadā Cūze šķiet bija pirmais, kurš aprakstīja digitālo filozofiju (digitālo fiziku).

## Atsauces

## Ārējās saites

* Konrāda Cūzes arhīvs , 
* The Life and Work of Konrad Zuse
Ceļa kauls

**Ceļa kauls** () ir pats lielākais papildkauls cilvēka skeletā.

## Anatomija
Kaulam ir trīsstūra forma - augšējā mala ir noapaļota un veido ceļa kaula pamatni (*basis patellae*), bet apakšpusē veidojas virsotne (*apex patellae*), kas vērsta uz leju. Kaulam ir divas virsmas - priekšējā virsma (*facies anterior*), kas ir nelīdzena, bet mugurējā virsma veido locītavas virsmu (*facies articularis*).

## Funkcijas
Ceļa kauls ir iestiprināts augšstilba četrgalvainā muskuļa (*m. quadriceps femoris*) cīpslā, kura piestiprinās pie lielā lielakaula (*tibia*) nelīdzenuma (*tuberositas tibiae*). Tas piedalās ceļa ekstenzijas veikšanā. Kauls palielina sviru starp cīsplu un augšstilba kaulu, kā rezultātā cīpsla var iedarboties ar lielāku spēku. Kaulam ir arī aizsargfunkcija - tas palīdz aizsargāt cīpslu un ceļa locītavu no traumatizācijas.
left|thumb|Ceļa kaula mugurējā virsma (''facies articularis'')
Židrūns Karčemarsks

**Židrūns Karčemarsks** (, dzimis , Alītā) ir bijušais Lietuvas futbolists, vārtsargs.

Kopš 2004. gada viņš ir Lietuvas futbola izlases pirmais vārtsargs.

Viņš ir 189 cm garš un 83 kg smags.

Karčemarsks ir spēlējis arī Lietuvas U21 futbola izlasē.

## Ārējās saites
Latvijas futbola izlases pretinieku saraksts

**[[Latvijas futbola izlase]]** savā pastāvēšanas vēsturē ir oficiāli spēlējusi **pret 62 citu valstu izlasēm**.

## Spēles pret citām izlasēm
*Pēdējoreiz atjaunots *(par Turciju un Islandi)

## Skatīt arī
* Latvijas futbola izlase
Gūžas kauls

**Gūžas** jeb **iegurņa kauls** () ir liels, plakans, neregulāras formas pāru kauls. Pilnībā tas izveidojas 20 gadu vecumā, saaugot trim kauliem — zarnkaulam, sēžas kaulam un kaunuma kaulam.

## Anatomija
Gūžas kauls veidojas, saaugot trim kauliem — zarnkaulam (*os ilium*), sēžas kaulam (*os ischii*) un kaunuma kaulam (*os pubis*). Kauliem saaugot, ārējā virsmā, kaulu saauguma vietā veidojas locītavas iedobums (*acetabulum*), kuram ir locītavas virsma gūžas locītavai — pusmēness virsma (*facies lunata*) un locītavas iedobuma bedre (*facies acetabuli*). Starp pusmēness virsmas galiem izveidojas locītavas iedobuma ierobs (*incisura acetabuli*). Saaugot kaunuma kaulam ar sēžas kaulu zariem, izveidojas slēdzējatvere (*foramen obturatorium*). Gūžas kauls savienojas ar krustu kaulu, izveidojot iegurņa joslas kaulu gredzenu.

## Attēli

Image:Gray235.png|Labā gūžas kaula ārējā virsma.
Image:Gray236.png|Labā gūžas kaula iekšējā virsma.
Image:Gray242.png|Iegurņa joslas kauli.
Trīsis

thumb|235px|Trīsis uz kuģa.

**Trīsis** ir ritenītis (skriemelis), kura malā ir izveidota rieva un kurš nostiprināts skavā tā, ka var griezties ap asi. Pāri trīsim ir pārvilkta virve, trose, ķēde vai kāds cits pārvads.

Trīšus iedala kustīgajos un nekustīgajos trīšos. Kustīgā trīša ass paceļas un nolaižas reizē ar kravu, savukārt nekustīgā trīša ass nepārvietojas, paceļot kravu. Nekustīgais trīsis maina spēka virzienu, lai paceltu kravu. Kustīgais trīsis nemaina spēka virzienu, bet samazina nepieciešamo spēku, lai paceltu kravu. Tas notiek tādēļ, jo spēks caur visu pārvadu ir vienāds spēks, tādēļ, piemēram, viena kustīga trīša gadījumā divas pārvades ceļ svaru. Pēc mehāniskā darba formulas:

 A = F * s, kur A - mehāniskais darbs; F - spēks; s - ceļš

500px|thumb|Šeit redzams, kā, mainot trīšu skaitu, var ietaupīt spēku (ņūtonus, N), lai paveiktu darbu, konkrēti šajā gadījumā paceltu smagu ķermeni.

Darba daudzums ir nemainīgs, tādēļ mazāks spēks ir kompensējas ar lielāku ceļu pārvadam.

## Pielietojumi
Trīšus izmanto, piemēram, aizkaru sistēmās, naftas pumpjos, celtņos, trenežieros, akās u.t.t. Trīši atvieglina smagas kravas pacelšanu, tādēļ to pielietojumi ir daudzviet.

## Skatīt arī
* Vienkāršs mehānisms
* Svira

## Ārējās saites
Maskēšanās

thumb|235px|Tanks nokrāsots tā, lai tas ienaidniekam būtu pēc iespējas grūtāk ieraugāms
thumb|235px|Austrālijas garkakla bruņurupuča (''Chelodina longicollis'') bruņas ir sava veida kamuflāža. Izskatās tā, it kā tā mugura būtu klāta ar aļģēm, kas ļauj šim bruņurupucim palikt nepamanītam.
[thumb|250px|left|[Snaiperis *Ghillie* tērpā]]
**Maskēšanās** ir paslēpšanās metode, kuras pielietošanas rezultātā kāds konkrēts ķermenis vai objekts kļūst neredzams uz apkārtējā fona. Piemēram, tīģeriem ir svītras, lai tie būtu neredzami džungļos. Protams tas izpaužas ne tikai dabā, bet arī ar cilvēkiem saistītajās jomās, piemēram, militārismā, kad ir ļoti svarīgi no ienaidnieku redzes loka paslēpt kādu objektu, šādu maskēšanos sauc par kamuflāžu.